Σαπφώ Αλκαίου

Η Σαπφώ Αλκαίου (ως Σαπφώ Γ. Τιβερίου, Κωνσταντινούπολη 1877-Αθήνα 1951) ήταν ηθοποιός, από τις εκλεκτότερες της ελληνικής θεατρικής σκηνής.

 Βιογραφία 
Πρωτοεμφανίσθηκε στο θέατρο το 1895 σε ηλικία 18 ετών, παίζοντας τότε τον μοναδικό γυναικείο ρόλο του μονόπρακτου ιταλικού έργου "Αγρόκηπος" με μεγάλη επιτυχία. Στην αρχή έπαιξε ρόλους κωμικούς. Ωστόσο μελετώντας συνεχώς ρόλους εξελίχθηκε σε μια από τις πρώτες "καρατερίστες" του Εθνικού Θεάτρου. Επαιξε το ρόλο της Πασινόης στο θετρικό έργο του Γρηγορίου Ξενόπουλου «Θείος Όνειρος» τον Μάρτιο του 1932 σε σκηνοθεσία Φώτου Πολίτη. Στις θεατρικές εμφανίσεις της, η Σαπφώ Αλκαίου δεν έπαιξε ποτέ κατά τρόπο εντυπωσιακό έτσι ώστε να δίνει το συναίσθημα (την υποψία) ότι παίζει με σκοπό ν' αρέσει στο κοινό.

Αφοσιώθηκε ολόψυχα στη συγγραφική ιδέα των έργων και πέτυχε να την αποδίδει - ερμηνεύει με "ειλικρίνεια". Αυτό και ήταν το μυστικό της επιβολής της στο ελληνικό θέατρο και στο θεατρόφιλο κοινό του.

Κόρη της είναι η γνωστή ηθοποιός Μαρία Αλκαίου. Η Σαπφώ Αλκαίου κηδεύτηκε στον οικογενειακό της τάφο στο Πρώτο Νεκροταφείο Αθηνών.

 Φιλμογραφία 
ΈτοςΤίτλοςΣενάριοΣκηνοθεσίαΣημειώσεις1930Τα γαλάζια κεριά Μιχαήλ ΚουνελάκηςΜιχαήλ Κουνελάκηςπληροφορίες εδώ 1933Δεσποινίς δικηγόρος  Θεόδωρου ΣυναδινούΠέλου Κατσέληπληροφορίες εδώ 1945Η βίλα με τα νούφαρα Δημήτρης ΙωαννόπουλοςΔημήτρης Ιωαννόπουλος

Θεατρικές παραστάσεις

 σεζόν παράσταση ρόλος θίασος θέατρο σκηνοθέτης Ελληνική Θεατρική Περίοδος 1920/1921 Το Φιντανάκι Κυρά Κατίνα Θίασος Κυβέλης Θέατρο Κυβέλης  Ελληνική Θεατρική Περίοδος 1933/1934 Λόρδος Βύρων Λαιδη Μέλπμπουρν Εθνικό Θέατρο της Ελλάδας Κτήριο Τσίλερ Φώτος Πολίτης Ελληνική Θεατρική Περίοδος 1934/1935 Ο Βασιλικός Ρονκάλαινα Εθνικό Θέατρο της Ελλάδας Κτήριο Τσίλερ Δημήτρης Ροντήρης Ελληνική Θεατρική Περίοδος 1935/1936 Τρισεύγενη Κυρ Αλτάνα Εθνικό Θέατρο της Ελλάδας Κτήριο Τσίλερ Δημήτρης Ροντήρης Ελληνική Θεατρική Περίοδος 1935/1936 Αρραβωνιάσματα Λεμπέσαινα Εθνικό Θέατρο της Ελλάδας Κτήριο Τσίλερ Δημήτρης Ροντήρης Ελληνική Θεατρική Περίοδος 1943/1944 Αρραβωνιάσματα Λεμπέσαινα Εθνικό Θέατρο της Ελλάδας Θερινόν Θέατρον Πέλος Κατσέλης Ελληνική Θεατρική Περίοδος 1944/1945 Αρραβωνιάσματα Λεμπέσαινα Εθνικό Θέατρο της Ελλάδας Κτήριο Τσίλερ Πέλος Κατσέλης Ελληνική Θεατρική Περίοδος 1944/1945 Η Αρλεζιάνα Γιαγιά Ρενώ Εθνικό Θέατρο της Ελλάδας Θερινόν Θέατρον Πέλος Κατσέλης Ελληνική Θεατρική Περίοδος 1945/1946 Οι μνηστήρες του θρόνου Ίγκα Βάρταϊγκ Εθνικό Θέατρο της Ελλάδας Κτήριο Τσίλερ Πέλος Κατσέλης

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

 Παραπομπές 

 Πηγές 
Νεώτερον Εγκυκλοπαιδικόν Λεξικόν Ηλίου τ.3ος σ.325

Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου